recursal/SuperWikiNEXT-32B huggingface dataset:
**कान्तो क्षेत्र** या **कांटो क्षेत्र** (関東地方; Kantō region) जापान का सबसे बड़े द्वीप होन्शू का भौगोलिक क्षेत्र हैं। इस क्षेत्र में ग्रेटर टोक्यो क्षेत्र शामिल हैं, और इसमें सात प्रांत शामिल हैं: गुनमा प्रांत, टोचिगी प्रांत, इबाराकी प्रांत, सैतमा प्रांत, टोक्यो प्रांत, चिबा प्रांत, और कानागावा प्रांत। इसकी सीमाओं के भीतर, भूमि क्षेत्र का 45% से अधिक हिस्सा कान्तो मैदान हैं। शेष क्षेत्र पहाड़ियों और पर्वतों के हैं, जो क्षेत्र की सीमाएं बनाती हैं। जापान सांख्यिकी ब्यूरो द्वारा 1 अक्टूबर, 2010 को एक आधिकारिक जनगणना के अधार पर, यहाँ की जनसंख्या 42,607,376 थी। जोकि जापान की कुल आबादी का लगभग एक तिहाई हिस्सा थी।

इतिहास
------

सामंत काल में कामकुरा अवधि और फिर ईची अवधि के दौरान, कान्तो आधुनिक विकास का केंद्र बन गया। ग्रेटर टोक्यो क्षेत्र और विशेषकर टोक्यो-योकोहामा महानगरीय क्षेत्र के भीतर, कान्तो न केवल जापान की सरकार की सीट हैं, बल्कि देश के सबसे बड़े विश्वविद्यालयों और सांस्कृतिक संस्थानों, सबसे बड़ी आबादी और एक बड़े औद्योगिक क्षेत्र का भी हिस्सा हैं। हालांकि अधिकांश कांतो मैदान आवासीय, वाणिज्यिक या औद्योगिक निर्माण के लिए उपयोग किया गया हैं, फिर भी यहाँ अभी भी खेती की जाती हैं। यहाँ चावल मुख्य फसल हैं, हालांकि टोक्यो और योकोहामा के आसपास के क्षेत्र को महानगरीय बाजार के लिए प्राकृतिक उद्यान उत्पाद पैदा करने कि लिये विकसित किया गया हैं।

शहर
---

कान्तो क्षेत्र जापान का सबसे उच्च विकसित, शहरीकृत और औद्योगिक हिस्सा हैं। टोक्यो और योकोहामा में प्रकाश और भारी उद्योग केन्द्रित एक एकल औद्योगिक परिसर टोक्यो खाड़ी के पास निर्मित हैं। इस क्षेत्र के अन्य प्रमुख शहरों में कावासाकी (कानागावा प्रांत में); सैतामा (सैतामा प्रांत में); और चिबा (चिबा प्रांत में) हैं। 1991 में औसत जनसंख्या घनत्व 1,192 व्यक्ति प्रति वर्ग किलोमीटर तक पहुंच गया था।

उप-विभाजन
---------

### उत्तर और दक्षिण

क्षेत्र को सबसे अधिक उप-विभाजित किया जाता हैं तो वो है: "उत्तरी कान्तो" (北関東 किता-कांटो) जिसमें इबारकी, टोचिगी, और गुनमा प्रांत शामिल हैं, और "दक्षिणी कान्तो" (南関東 मिनमी-कान्तो), जिसमें सैतामा (कभी-कभी उत्तर में वर्गीकृत ), चिबा, टोक्यो महानगर (कभी-कभी अकेले), और कानागावा प्रांत शामिल हैं।

### पूर्व और पश्चिम

यह विभाजन अक्सर उपयोग नहीं होता हैं, लेकिन कभी-कभी इस्तेमाल भी होता हैं:

* पूर्वी कान्तो (東関東 हाशिशी-कांटो): इबाराकी, टोचिगी और चिबा प्रांत।
* पश्चिमी कान्तो (西 関 東 निशी-कांटो): गुनमा, सैटामा, टोक्यो, कानागावा (और कभी कभी यमानाशी) प्रांत।

इन्हें भी देखें
---------------

* जापान के क्षेत्र
* जापान का भूगोल

सन्दर्भ
-------

1. ↑  "संग्रहीत प्रति". मूल से 1 मई 2018 को पुरालेखित. अभिगमन तिथि 30 नवंबर 2017.
2. ↑  "Archived copy". मूल से 2015-03-16 को पुरालेखित. अभिगमन तिथि 2015-11-01.सीएस1 रखरखाव: Archived copy as title (link)
3. ↑  Nussbaum, Louis-Frédéric. (2005). "*Kantō*" in **Japan Encyclopedia*, pp. 478-479*, p. 478, at Google Books
4. ↑  "政府統計の総合窓口". E-stat.go.jp. मूल से 4 अक्तूबर 2011 को पुरालेखित. अभिगमन तिथि 2012-12-31.

|  |  |
| --- | --- |
|  | **Kantō region** से संबंधित मीडिया विकिमीडिया कॉमंस पर उपलब्ध है।  |

* Nussbaum, Louis-Frédéric and Käthe Roth. (2005). *Japan encyclopedia.* Cambridge: Harvard University Press. ISBN 978-0-674-01753-5; OCLC 58053128
नामीबिया में *फेयरी सर्किल्स*
**परी चक्र** अथवा **परी वृत्त** (अंग्रेजी:Fairy circles) मुख्यतः दक्षिणी अफ़्रीकी नामीब मरुभूमि के अर्द्ध-शुष्क घास के मैदानों में पाए जाने वाले वृत्ताकार बंजर जमीन के टुकड़े हैं। घास के मैदानों के बीचोबीच निर्मित होने वाले इन बंजर वृत्तों का व्यास 2 से 15 मीटर तक हो सकता है। वर्ष 2014 तक, इस अवघटना को अफ्रीका के इस दक्षिणी मरुस्थलीय भाग तक ही सीमित माना जाता रहा है, लेकिन पारस्थितिकी-विदों द्वारा हाल ही में ऑस्ट्रेलिया के पश्चिमी भाग में स्थित पिलबारा (Pilbara) के रेगिस्तान में भी इस तरह की आकृतियाँ देखे जाने के साक्ष्य उपलब्ध हुये हैं।

अध्ययनों में यह देखा गया है कि आमतौर पर इन वृत्तों का जीवन चक्र 30 से 60 वर्ष तक का होता है, इसके बाद आसपास की घास इनका अतिक्रमण करके इन्हें समाप्त कर देती है। सामान्यतः ये 2 मीटर व्यास के हो जाने पर परिलक्षित होना शुरू होते हैं और अपनी प्रौढ़ावस्था में इनका व्यास औसतन 12 मीटर तक पहुँच जाता है जिसके बाद इनके आकार में क्रमशः क्षय होने लगता है।

उत्पत्ति
--------

नामीबिया में एक अकेला *फेयरी सर्किल*
नामीबिया की *मारिएन्फ़्लस* नामक घाटी में फेयरी सर्किल्स से बना एक भू-दृश्य
इन प्राकृतिक रूप से बनने वाले वृत्तों की उत्पत्ति कैसे होती है यह अभी भी अन्वेषण और वैज्ञानिक चर्चा का विषय है। आरम्भ में इनकी उत्पत्ति के लिए जमीन के अन्दर दीमकों की उपस्थिति को कारण के रूप में देखा गया था, हालाँकि, अब यह सिद्धान्त अमान्य घोषित कर दिया गया। हालाँकि, अभी भी इनके निर्माण के सन्दर्भ में निर्विवादित सिद्धांत का प्रतिपादन नहीं हुआ है।

मिथक
----

स्थानीय हिम्बा लोग (Himba people) इन वृत्तों को दैवी कारणों से उत्पन्न मानते रहे हैं। ये लोग इन्हें देवताओं, आत्माओं या प्राकृतिक दैवी शक्तियों द्वारा निर्मित मानते हैं। इसी इलाके में निवास करने वाली एक अन्य जनजाति सान जनजाति है और सान लोग इन वृत्तों में भी दैवी शक्ति का वास होना मानते हैं।

उपयोग
-----

ये वृत्त स्थानीय पारितंत्र का अभिन्न अंग हैं और स्थानीय जनजातीय लोगों की कृषि और पशुपालन शैली में इन वृत्तों को भी समय के साथ स्थान मिला है। आमतौर पर हिम्बा लोग इनका उपयोग अपने पालतू पशुओं के अल्प-कालिक बाड़े के रूप में करते हैं; घास को साफ़ नहीं करना पड़ता बल्कि वृत्त के चारों ओर बस बाड़ खड़ा कर देना होता है।

सन्दर्भ
-------

1. ↑  "BBC News - Enigma of Namibia's 'fairy circles'". मूल से 1 फ़रवरी 2009 को पुरालेखित. अभिगमन तिथि 12 मार्च 2017.
2. ↑  सुलीवान, रैचेल (15 मार्च 2016). "Rare 'fairy circles' discovered near Newman in Western Australia" [पश्चिमी ऑस्ट्रेलिया के न्यूमैन में खोजे गये रहस्यमय 'फेयरी सर्किल्स']. *ABC News*. ऑस्ट्रेलियन ब्रॉडकास्टिंग कारपोरेशन. मूल से 15 मार्च 2016 को पुरालेखित. अभिगमन तिथि 15 मार्च 2016.
3. ↑  Nuwer, Rachel (28 June 2012). "Mysterious Fairy Circles Are 'Alive'". *Wired*. मूल से 29 जून 2012 को पुरालेखित. अभिगमन तिथि 30 June 2012.
4. 1 2  "'Fairy circles' of Africa baffle scientists - Telegraph". मूल से 12 मार्च 2017 को पुरालेखित. अभिगमन तिथि 12 मार्च 2017.
5. ↑  जुएर्जेंस, नोर्बर्ट (29 मार्च 2013). "The Biological Underpinnings of Namib Desert Fairy Circles". *साइंस (जर्नल)*. मूल से 24 सितंबर 2015 को पुरालेखित. अभिगमन तिथि 12 मार्च 2017.
6. 1 2  विल्फोर्ड, जॉन नोबल (28 मार्च 2013). "African Circle Mystery Solved? Maybe It's Chewing". *न्यूयार्क टाइम्स*. मूल से 13 मार्च 2017 को पुरालेखित. अभिगमन तिथि 12 मार्च 2017.
**केन्द्रीय तिब्बती अध्ययन विश्वविद्यालय** (तिब्बती: ཝ་ཎ་མཐོ་སློབ, Wylie: वा ना म्थो स्लोब / Central University for Tibetan Studies (CUTS)) भारत का स्ववित्तपोषित विश्वविद्यालय है। यह उत्तर प्रदेश में वाराणसी के निकट सारनाथ में स्थित है। यह पूरे भारत में अपने ढंग का एकमेव विश्वविद्यालय है।

स्थापना
-------

इस विश्वविद्यालय की स्थापना 1967 में हुई थी। उस समय इसका नाम 'केन्द्रीय उच्च तिब्बती शिक्षा संस्थान' (Central Institute of Higher Tibetan Studies) था। बिखरे हुए तथा भारत के हिमालयीय सीमा प्रदेशों मे रहनेवाले तथा धर्म, संस्कृति, भाषा आदि के संबंध में तिब्बत से जुड़े युवाओं को शिक्षित करने के उद्देश्य से ऐसे विश्वविद्यालय की परिकल्पना सर्वप्रथम जवाहरलाल नेहरू और तिब्बती धर्मगुरु दलाई लामा के बीच हुए एक संवाद से साकार हुई।

‘केन्द्रीय उच्च तिब्बती शिक्षा संस्थान’ नाम से संबोधित यह संस्थान शुरू में सम्पूर्णानन्द संस्कृत विश्वविद्यालय की शाखा के रूप में कार्य करता था और बाद में 1977 में वह भारत सरकार के शिक्षा मंत्रालय के अधीन एक स्वशासित संगठन के रूप में उभरा।

बाहरी कड़ियाँ एवं सन्दर्भ
-------------------------

* केन्द्रीय तिब्बती अध्ययन विश्वविद्यालय, सारनाथ, वाराणसी
* पुरानी वेबसाइट की कापी
* इंडिया एजुकेशन
* सेंट्रल इंस्टीट्यूट ऑफ हाइयर टिबेटियन स्टडीज़
एक कान्टैक्टर का बाहरी रूप
100 अम्पीयर के औद्योगिक कांटैक्टर की आन्तरिक रचना
चित्र:Motor control by contactor.png मोटर चलाने के लिए कॉन्टैक्टर का प्रयोग
कान्टैक्टर के प्रमुख अवयव
तीन फेजी कान्टैक्टर का कार्य-सिद्धान्त तथा प्रमुख भाग
**कान्टैक्टर** एक विद्युत-नियंत्रित स्विच है जिसके संपर्कों (कॉन्टैक्ट्स) द्वारा बड़ी मात्रा की विद्युत शक्ति को बन्द या चालू किया जाता है। कॉन्टैक्टर की प्रमुख विशेषताएँ जो इसे रिले से अलग करती हैं, ये हैं: 

* अधिक धारा वहन कर सकने वाले संपर्क (कॉन्टैक्ट्स) (सैकड़ों अम्पीअर)।
* इसके संपर्क प्राय: खुले हुए (नार्मली ओपन) होते हैं।
* प्राय: कई संपर्क वाले होते हैं।

रिले की भाँति ये भी विद्युत-चुम्बक के सिद्धांत पर काम करते हैं। इनमें भी बहुत कम विद्युत शक्ति का प्रयोग करते हुए बहुत अधिक विद्युत शक्ति को जोड़ा/तोड़ा जाता है, लेकिन सर्किट ब्रेकर के विपरीत कान्टैक्टर शार्ट सर्किट धारा को तोड़ने (ब्रेक करने) के लिए नहीं होते।

इन्हें भी देखें
---------------

* रिले
* सर्किट ब्रेकर या परिपथ विच्छेदक

बाहरी कड़ियाँ
-------------

* Instructions on Rewinding Contactor Coils for Different Voltages
**परिज़ाद** (उर्दू: پری زاد, शाब्दिक रूप से 'परी का बच्चा') हाशिम नदीम द्वारा लिखित एक पाकिस्तानी टेलीविजन धारावाहिक है, जो उसी नाम के उनके उपन्यास पर आधारित है, जिसका निर्देशन शहजाद कश्मीरी द्वारा किया गया है और मोमिना दुरैद प्रोडक्शंस द्वारा निर्मित है। यह पहली बार 20 जुलाई 2021 से हम टेलीविजन पर प्रसारित हुआ। परीज़ाद धारावाहिक में युमना जैदी, उशना शाह, सबूर अली, उर्वा होकेन, नौमन इजाज और मशाल खान के साथ मुख्य भूमिका में और अहमद अली अकबर प्रमुख भूमिकाओं में हैं।

परीज़ाद का आखिरी एपिसोड 28 जनवरी 2022 को सिनेमाघरों में, और टेलीविजन पर 1 फरवरी 2022 को प्रसारित किया गया था। कुछ रिपोर्टों के अनुसार, परीज़ाद धारावाहिक का दूसरे सीजन पर भी कार्य किया जा रहा है।

धारावाहिक के कथानक और हमद अली अकबर के प्रदर्शन की लोगों ने काफी सराहना और प्रशंसा की। जिसके बाद में 8वें हम अवार्ड्स में सर्वश्रेष्ठ अभिनेता और सर्वश्रेष्ठ लोकप्रिय अभिनेता पुरस्कार जीतें और 21वें लक्स स्टाइल अवार्ड्स में सर्वश्रेष्ठ टीवी अभिनेता के रूप में लोगों ने काफी पसंद किया। इसके बाद सर्वश्रेष्ठ टीवी प्ले और सर्वश्रेष्ठ टीवी लेखक का पुरस्कार भी परीज़ाद धारावाहिक के झोली में ही आ के गिरा।

संगीत
-----

धारावाहिक का आधिकारिक साउंडट्रैक वकार अली द्वारा संगीतबद्ध किया गया है, और असरार द्वारा गाया गया है, जबकि गीत हाशिम नदीम द्वारा लिखे गए हैं।

सन्दर्भ
-------

1. ↑  "Parizaad starring Ahmed Ali Akbar in the lead looks promising so far". *www.somethinghaute.com*.[*मृत कड़ियाँ*]
2. ↑  Staff, Web Desk (20 June 2022). "'Parizaad chapter 2' in the works". *The Namal*. मूल से 20 June 2022 को पुरालेखित. अभिगमन तिथि 2022-06-20.
**केन्द्रक झिल्ली** (nuclear membrane) या **केन्द्रक आवरक** (nuclear envelope) वनस्पतियों, प्राणियों और सुकेन्द्रिक जीवों की कोशिकाओं के कोशिका केन्द्रक (cell nucleus) को घेरने वाली झिल्ली होती है। यह दो लिपिड द्विपरतों से बनी हुई होती है (एक बाहरी और एक भीतरी)। कोशिका की अधिकांश अनुवांशिक (जेनेटिक) सामग्री केन्द्रक झिल्ली के भीतर सुरक्षित रहती है। इस झिल्ली में कई केन्द्रक छिद्र (nuclear pores) होते हैं जिनके द्वारा केन्द्रक से कोशिका के अन्य भागों के बीच कुछ सामग्री आ-जा सकती है। बाहरी केन्द्रक झिल्ली आंतरद्रव्यजालिका (endoplasmic reticulum) की बाहरी झिल्ली के साथ जुड़ी हुई होती है। भीतरी केन्द्रक झिल्ली केन्द्रक के अन्दर केन्द्रक आव्यूह (nuclear matrix) से जुड़ी होती है जिस से केन्द्रक के आकार को ढांचीय सहारा मिलता है। केन्द्रक झिल्ली औसतन २०-४० नैनोमीटर चौड़ी होती है।

इन्हें भी देखें
---------------

* कोशिका केन्द्रक
* कोशिकांग

सन्दर्भ
-------

1. ↑  *Georgia State University*. "Cell Nucleus and Nuclear Envelope". gsu.edu. मूल से 18 जून 2018 को पुरालेखित. अभिगमन तिथि 23 जून 2018.
2. ↑  "Perinuclear space". *Dictionary*. Biology Online. मूल से 11 अप्रैल 2013 को पुरालेखित. अभिगमन तिथि 7 December 2012.
3. ↑  Berrios, Miguel, ed. (1998). *Nuclear structure and function*. San Diego: Academic Press. पृ॰ 4. आई॰ऍस॰बी॰ऍन॰ 9780125641555.सीएस1 रखरखाव: फालतू पाठ: authors list (link)
***किसी कृषि उपज (जैसे गेहूँ, धान आदि) का न्यूनतम समर्थन मूल्य वह मूल्य है जिससे कम मूल्य देकर किसान से सीधे वह उपज नहीं खरीदी जा सकती। न्यूनतम समर्थन मूल्य, भारत सरकार तय करती है। उदाहरण के लिए, यदि धान का न्यूनतम समर्थन मूल्य २००० रूपए प्रति कुन्तल निर्धारित किया गया है तो कोई व्यापारी किसी किसान से २१०० रूपए प्रति क्विंटल की दर से धान खरीद सकता है किन्तु १९७५ रूपए प्रति कुन्तल की दर से नहीं खरीद सकता।***

***भारत सरकार ने वित्तीय वर्ष 2019-20 के लिये रबी की फसलों के लिए न्यूनतम समर्थन मूल्य की घोषणा की है। इस दौरान गेहूं हेतु न्यूनतम समर्थन मूल्य 1840 रुपए प्रति कुंतल निर्धारित किया गया है।*** 
***विगत वित्तीय वर्ष 2018-19 हेतु धान का न्यूनतम समर्थन मूल्य 200 रुपये बढ़ाकर 1,750 रुपये क्विंटल कर दिया गया था, जबकि ए ग्रेड धान पर 160 रुपये का इजाफा किया गया।*** 
***खरीफ फसलों के न्यूनतम समर्थन मूल्य में अधिकतम वृद्धि रागी में हुई है जो 1900 रुपये बढ़ाकर 2,897 रुपये प्रति क्विंटल किया गया है। मक्के के समर्थन मूल्य को 1425 रुपये प्रति क्विंटल से बढ़ाकर 1700 रुपये किया गया। मूंग की खरीद प्रति क्विंटल 5575 रुपये की दर से हो रही थी अब किसानों को इसके लिए 6975 रुपये मिलेंगे। उड़द के न्यूनतम समर्थन मूल्य को 5400 रुपये प्रति क्विंटल से बढ़ाकर 5600 रुपये किया गया। बाजरे के एमएसपी को 1425 रुपये प्रति क्विंटल से बढ़ाकर 1950 रुपये किया गया।***

***कपास (मध्यम रेशा) के लिए किसानों को अभी तक 4,020 रुपये प्रति 100 किलोग्राम मिल रहा था अब इसे बढ़ाकर 5,150 रुपये किया गया है। लंबे रेशे वाले कपास का मूल्य 4,320 रुपये से बढ़ाकर 5,450 हो गया है।***

***न्यूनतम समर्थन मूल्य MSP 2023 के रबी सीजन से शुरू होकर, सरकार ने गेहूं, चना, सरसों और अन्य मुख्य रबी फसलों के लिए एक नए, उच्च न्यूनतम समर्थन मूल्य की घोषणा की है। प्रधानमंत्री नरेंद्र मोदी की अध्यक्षता में आर्थिक मामलों की कैबिनेट कमेटी ने इस बढ़ोतरी को मंजूरी दे दी है। मसूर, सफेद सरसों, जौ, चना, गेहूं और कुसुम सभी के लिए एमएसपी में 500 रुपये प्रति क्विंटल की वृद्धि की जाएगी। इसके अलावा जौ में 100 रुपये प्रति क्विंटल, चना में 105 रुपये प्रति क्विंटल, गेहूं में 110 रुपये प्रति क्विंटल और कुसुम में 209 रुपये प्रति क्विंटल की वृद्धि की है।***

सन्दर्भ
-------

1. ↑  Srivastava, Ananya (31 दिसम्बर 2022). "सरकार ने की MSP की घोषणा, जानिए वर्ष 2023 में क्या रहेगा गेहूं, चना, सरसों सहित अन्य रबी फसलों का न्यूनतम समर्थन मूल्य". *Hindi Mein Jankari*. Hindi Mein Jankari. मूल से 31 दिसंबर 2022 को पुरालेखित. अभिगमन तिथि 31 दिसम्बर 2022.

इन्हें भी देखें
---------------

* कृषि लागत और मूल्य आयोग
**नेमीचंद जैन 'भावुक'**  (२५ जुलाई १९२८—२१ अक्टूबर २०१०) गांधीवादी चिंतक, वरिष्ठ पत्रकार, अनेक संस्थाओं के प्रतिष्ठाता थे। वे विभिन्न कालखंडों में दर्जनों युवाओं के पथ-प्रदर्शक रहे। भावुक द्वारा स्थापित अंतर प्रांतीय कुमार साहित्य परिषद ने साहित्य के क्षेत्र में कई लोगों को मंच प्रदान किया। वे प्रख्यात विधिवेत्ता लक्ष्मीमल्ल सिंघवी के समकालीन ही नहीं उनके करीबी भी थे।

जीवनी
-----

25 जुलाई 1928 को 'खूंटों की पोल' जोधपुर में जन्म। प्राथमिक शिक्षा विजयनगर रियासत में हुई। द्वितीय महायुद्ध के दौरान 1940 में जोधपुर आ गए। शिक्षा के क्षेत्र में उन्होंने साहित्य रत्न एवं विशारद के साथ ही साहित्यालंकार की उपाधि प्राप्त की। मैथिली विद्यापीठ, बिहार ने उन्हें विद्या वाचस्पति की मानद उपाधि प्रदान की। 1944-47 तक स्वतंत्रता संग्राम में वानर सैनिक की भूमिका। 26 जनवरी 1945 को बाल सभा नागरी प्रचारिणी सभा काशी की युवा इकाई की स्थापना। 1945 में बाल परिषद से जुड़ाव। 1948 में कुमार साहित्य परिषद की स्थापना। 1951 से 1955 तक हिंदी विद्यालय चलाया। अंतर प्रांतीय कुमार साहित्य परिषद के मानद महामंत्री रहे। 1956 में भू-दान आंदोलन से जुड़े। 1956 से 65 तक गांधी अध्ययन केंद्र के मानद सचिव। 1966 से लगातार गांधी शांति प्रतिष्ठान के मानद सचिव। मूक-बधिर विद्यालय समिति के संरक्षक।

बाहरी कड़ियाँ
-------------

* चिर ज्योति में विलीन साधना का दीप[*मृत कड़ियाँ*] (दैनिक भास्कर)
**कर्पूर चन्द्र कुलिश** हिन्दी समाचार समूह राजस्थान पत्रिका के संस्थापक थे। वे प्रख्यात कवि एवं लेखक भी थे। उनका जीवन संघर्षशील रहा और उन्होंने हिन्दी के विकास के लिए सराहनीय कार्य किया। उन्हें भारतीय राज्य राजस्थान में हिन्दी पत्रकारिता के जनक के रूप में भी जाना जाता है। कुलिश वर्ष 1956 तक वो राजस्थान के राजनीतिक और कॉर्पोरेट जुड़ाव वाले एक पत्र से जुड़े हुए एक निराश संवाद-दाता थे। 1956 में उन्होंने अपने एक दोस्त से ₹ 500 उधार लिए और उनसे उन्होंने पत्रिका समाचार समूह की स्थापना की। 1986 में वो कार्यभार से मुक्त हुए तब तक पत्रिका समूह को राजस्थान का सबसे अग्रणी समाचार पत्र बना चुके थे।

पूर्व जीवन
----------

कुलिश का जन्म वर्ष 1926 में राजस्थान के टोंक जिले की मालपुरा तहसील के सोडा नामक ग्राम में हुआ। उन्होंने एक समाचार पत्र में कार्य करना आरम्भ किया।

सम्मान
------

कुलिश को पत्रकारिता के क्षेत्र में उनके कार्यो के लिए विभिन्न पुरस्कारों से सम्मनित किया गया। १९८७ में भारतीय भाषाओं में उत्कृष्ठ योगदानों के लिए उन्हें १९९० में बीडी गोयनका पुरस्कार से सम्मानित किया गया।

सन्दर्भ
-------

1. ↑  "Doyen of Hindi journalism dead" [हिन्दी पत्रकारिता के डीन का निधन] (अंग्रेज़ी में). द हिन्दू. 18 जनवरी 2006. मूल से 22 अक्तूबर 2012 को पुरालेखित. अभिगमन तिथि 8 सितम्बर 2013.
2. ↑  विनय सीतापति (4 जुलाई 2013, 3:31 am). "Hindi Paper Finds Success Going Hyperlocal" [हिन्दी समाचार हायपर-घरेलू सफलता प्राप्त करते हैं] (अंग्रेज़ी में). न्यूयॉर्क टाइम्स. मूल से 7 जुलाई 2013 को पुरालेखित. अभिगमन तिथि 4 जुलाई 2013. `|date=` में तिथि प्राचल का मान जाँचें (मदद)

बाहरी कड़ियाँ
-------------

* राजस्थान पत्रिका समूह के विचार
**नेमिचन्द्र जैन** (16 अगस्त 1919 -- 24 मार्च 2005) हिन्दी के सुप्रसिद्ध कवि, समालोचक, नाट्य-समीक्षक, पत्रकार, अनुवादक, शिक्षक थे। वे भारत की स्वतंत्रता के संघर्ष में भी शामिल हुए थे। ये नटरंग प्रतिष्ठान के अध्यक्ष थे। वे 1959-76 राष्ट्रीय नाट्य विद्यालय में वरिष्ठ प्राध्यापक, 1976-82 जवाहरलाल नेरूह विश्वविद्यालय के कला अनुशीलन केन्द्र के फैलो एवं प्रभारी रहे। अंग्रेजी दैनिक ‘स्टेट्समैन’ के नाट्य-समीक्षक, ‘दिनमान’ तथा ‘नवभारत टाइम्स’ के स्तम्भकार एवं रंगमंच की विख्यात पत्रिका ‘नटरंग’ से संस्थापक संपादक रहे। नाट्य विशेषज्ञ के रूप में रूप, अमरीका, इंगलैंड, पश्चिम एवं पूर्वी जर्मनी, फ्रांस, यूगोस्लाविया, चेकोस्लोवाकिया, पौलेंड आदि देशों की यात्रा की।

जीवन परिचय
----------

अंग्रेज़ी में एम. ए. की उपाधि प्राप्त करने के वाद वे देश के स्वतंत्रता संग्राम में भी शामिल हुए थे। जीवन के सघर्ष में रास्ता चुनकर उन्होंने पिता की व्यापारिक विरासत को सँभालने से इंकार किया और शुजालपुर (उज्जैन) स्थित ‘शारदा शिक्षा सदन’ में नारायण विष्णु जोशी तथा गजानन माधव ‘मुक्तिबोध’ के साथ अध्यापन कार्य किया। उसी विद्यालय में, अध्यापन करते ‘मुक्तिबोध’ को उन्होंने मार्क्सवाद की ओर प्रेरित किया, जो उस समय तक दार्शनिक किस्म के लेखक थे। वहां से निकलकर वे कलकत्ता गये, जहाँ वे वामपंथी साप्ताहिक 'स्वाधीनता' से जुड़े। इसी दौरान 1944 में 'तार सप्तक' का प्रकाशन हुआ, जिसमें उनकी महत्वपूर्ण भूमिका थी।

संगीत नाटक अकादमी के सहायक सचिव और कार्यकारी सचिव का दायित्व सँभालने के बाद उसकी एक इकाई के रूप में स्थापित होनेवाले राष्ट्रीय नाट्य विद्यालय को व्यवस्था देने में उनका महत्वपूर्ण योगदान है। वहाँ से सेवानिवृत्ति के बाद वे कला अनुशीलन केन्द्र, जवाहरलाल नेहरू विश्वविद्यालय में फ़ेलो भी रहे। 1965 से निकलनेवाली रंगमंच की त्रैमासिकी 'नटरंग' के ख्यात संपादक नेमिचंद्र जैन ने जहां रंगदर्शन भारतीय नाट्य परपंरा रंगकर्म की भाषा और तीसरा पाठ जैसी कृतियों के माध्यम से नाट्यालाचन की सैद्धांतिकी निर्मित की, वहीं 'अधूरे साक्षात्कार' और जनान्तिक पुस्तकों के माध्यम से हिन्दी की औपन्यासिक आलोचना को व्यवस्था दी। 'बदलते परिप्रेक्ष्य', 'दृश्य-अदृश्य' जैसी पुस्तकें उनके गहरे सांस्कृतिक विमर्श की परिचायक हैं तो 'मेरे साक्षात्कार' उनके संघर्षों तथा उनके निर्द्वन्द्व विचारों का प्रामाणिक साक्ष्य है। 

लंबी जीवन-यात्रा के दौरान अपने कार्यों में अन्यता सिद्ध करनेवाले नेमिचंद्र जैन को भारत के राष्ट्रपति की ओर से पद्मश्री अलंकरण, संगीत नाटक अकादमी द्वारा राष्ट्रीय सम्मान तथा दिल्ली हिन्दी अकादमी के शलाका सम्मान से विभूषित किया गया था। 

इनकी प्रमुख पुस्तकों में अधूरे साक्षात्कार, रंगदर्शन, जनान्तिक, बदलते परिप्रेक्ष्य, रंग-परंपरा, दृश्य-अदृश्य, भारतीय नाट्य-परंपरा प्रमुख आलोचना पुस्तके हैं। इन्होंने 'मुक्तबोध रचनावली' एवं 'मोहन राकेश के संपूर्ण नाटक' नामक पुस्तकों का संपादन कार्य भी किया।
| **भारत का संगीत** |
| --- |
| शास्त्रीय संगीत |
| कर्नाटक संगीत |
| संगीतकार |
| पुरेन्द्र दास |
| त्रिमूर्ति |
| त्यागराज |
| मुत्थुस्वामी दीक्षितार |
| श्याम शास्त्री |
| वेंकट कवि |
| स्वाथि थिरूनल राम वर्मा |
| मैसूर सदाशिव राव |
| पतनम सुब्रमनिया अय्यर |
| पूची श्रीनिवास अयंगार |
| पापनाशम शिवन |
| गायक-गायिका |
| एम.एस. सुबलक्षमी |
| हिन्दुस्तानी संगीत |  |
| आधुनिक संगीत |
| फिल्मी संगीत |
| भारत का लोकसंगीत |  |
| **अवधारणाएँ** |
| श्रुति |
| राग |
| मेलकर्ता |
| सांख्य |
| स्वर |
| ताल |
| मुद्रा |  |

**कर्नाटक संगीत** या संस्कृत में **कर्णाटक संगीतं** भारत के शास्त्रीय संगीत की दक्षिण भारतीय शैली का नाम है, जो उत्तरी भारत की शैली हिन्दुस्तानी संगीत से काफी अलग है। 

कर्नाटक संगीत ज्यादातर भक्ति संगीत के रूप में होता है और ज्यादातर रचनाएँ हिन्दू देवी देवताओं को संबोधित होता है। इसके अलावा कुछ हिस्सा प्रेम और अन्य सामाजिक मुद्दों को भी समर्पित होता है। 

जैसा कि आमतौर पर भारतीय संगीत मे होता है, कर्नाटक संगीत के भी दो मुख्य तत्व राग और ताल होता है।

कर्नाटक शास्त्रीय शैली में रागों का गायन अधिक तेज और हिंदुस्तानी शैली की तुलना में कम समय का होता है। त्यागराज, मुथुस्वामी दीक्षितार और श्यामा शास्त्री को कर्नाटक संगीत शैली की 'त्रिमूर्ति' कहा जाता है, जबकि पुरंदर दास को अक्सर कर्नाटक शैली का पिता कहा जाता है। कर्नाटक शैली के विषयों में पूजा-अर्चना, मंदिरों का वर्णन, दार्शनिक चिंतन, नायक-नायिका वर्णन और देशभक्ति शामिल हैं।

कर्नाटक गायन शैली के प्रमुख रूप
-------------------------------

**वर्णम**: इसके तीन मुख्य भाग पल्लवी, अनुपल्लवी तथा मुक्तयीश्वर होते हैं। वास्तव में इसकी तुलना हिंदुस्तानी शैली के ठुमरी के साथ की जा सकती है।

**जावाली**: यह प्रेम प्रधान गीतों की शैली है। भरतनाट्यम के साथ इसे विशेष रूप से गाया जाता है। इसकी गति काफी तेज होती है।

**तिल्लाना**: उत्तरी भारत में प्रचलित तराना के समान ही कर्नाटक संगीत में तिल्लाना शैली होती है। यह भक्ति प्रधान गीतों की गायन शैली है।

इन्हें भी देखें
---------------

* कर्नाटक संगीत की शब्दावली

बाहरी कड़ियाँ
-------------

* संगीतम
* श्रीहरिदास संकीर्तन स्रवंति
* श्री अन्नमाचारि पदसौरभं - १
* श्री अन्नमाचारि पदसौरभं - २
* **सुनादम्** - कर्नाटक संगीत में दक्षता विकसित कराने वाला सॉफ्टवेयर
तानपुरा बजाते हुए महिला
**कामरूपी लोकगीत** लोक संगीत का लोकप्रिय रूप है जो कामरूपी लोगों के विचारों और भावनाओं को व्यक्त करता है। कामरूपी लोकगीत की भाषा असमिया की विभिन्न बोलियाँ और पैतृक रूप हैं, जिनमें प्रारंभिक असमिया, कामरूपी बोलियाँ और मानक असमिया शामिल हैं। इस लोकगीत में असमिया भाषा की विभिन्न बोलियाँ शामिल हैं जिनमें प्रारंभिक असमिया, कामरूपी बोलियाँ और मानक असमिया आदि विद्यमान हैं।

इतिहास
------

ये गीत कामरूप क्षेत्र के लोगों द्वारा अनादि काल से गाए जाते रहे हैं। इसके अलावा दिन-प्रतिदिन की गतिविधियों को जोड़ने वाले गीत भी लोकप्रिय हैं, जैसे विवाह गीत (बियार गीत), वर्तमान में खेलर (नाव दौड़) गीत, महा खेड़ा (मच्छर भगाना) गीत, बालक्रीड़ा गीत, मछली पकड़ने वाला गीत, लोरी गीत तथा फसल उत्सव संबंधी गीत आदि। यह लोकगीत विनम्र डोलर और डागर (या खंजरी) के साथ गाया जाता है, जो कि अत्यधिक जटिलता को प्रदर्शित करता है। यह संगीत विधाओं की समृद्धि के लिए जाना जाता है।

इन्हें भी देखें
---------------

* कामरुपी भाषा
* भारतीय लोकसंगीत
* भारतीय शास्त्रीय संगीत

संदर्भ
------



1. ↑  Bīrendranātha Datta (1999), *Folkloric Foragings in India's North-East*, p.31. p.p.240
2. ↑  Dhaneswar Kalita (1991), *Traditional performances of South Kamrup*, p.57, p.p82, Gian Pub. House
3. ↑  Sangeet Natak Akademi (1974), *Sangeet natak: Issues 31-34*
**केन्द्रीय आयुर्वेदीय विज्ञान अनुसंधान परिषद्** (Central Council for Research in Ayurvedic Sciences (CCRAS)), भारत सरकार के आयुष मंत्रालय के अधीन एक स्वायत्‍तशासी निकाय है। यह भारत में आयुर्वेद चिकित्सा पद्धति में वैज्ञानिक विधि से शोध कार्य प्रतिपादित करने, उसमें समन्वय स्थापित करने, सूत्रबद्ध करने, उसका विकास करने एवं समुन्नत करने हेतु शीर्ष राष्ट्रीय निकाय है। परिषद् अपने कार्यों का निष्पादन सम्पूर्ण भारत में स्थित अपने ३० संस्थानों/केन्द्रों/एककों के माध्यम से तथा विभिन्न विश्वविद्यालयों, अस्पतालों तथा संस्थानों के सहयोगात्मक अध्ययन से भी निष्पादित करती है। परिषद् की अनुसंधानात्मक गतिविधियों में औषधीय पादप अनुसंधान (औषध प्रजाति वानस्पतिक सर्वेक्षण भेषजगुण अभिज्ञानीय, पादप ऊतक संवर्धन) औषधि मानकीकरण, भेषजगुण विज्ञानीय अनुसंधान, आदिवासी स्वास्थ्य रक्षा अनुसंधान, साहित्यिक अनुसंधान एवं प्रलेखीकरण, आदिवासी स्वास्थ्य रक्षा कार्यक्रम सम्मिलित हैं।

इन्हें भी देखें
---------------

* केंद्रीय आयुर्वेद एवं सिद्ध अनुसंधान परिषद

बाहरी कड़ियाँ
-------------

* **केन्द्रीय आयुर्वेदीय विज्ञान अनुसन्धान परिषद्** का जालघर
**कामराज योजना** एक योजना है, जिसमें के. कामराज ने एक सिंडीकेट सिस्टम शुरु किया था जिसमें छः कांग्रेस के केबिनेट मंत्री व छः मुख्यमंत्री ने सता छोड़कर पार्टी के लिए काम किया कामराज 1963 मैं कांग्रेस के अध्यक्ष भी बने।

मूल उदेश्य
----------

कामराज ने साठ के दशक की शुरुआत में महसूस किया कि कांग्रेस की पकड़ कमजोर होती जा रही है। उन्होंने सुझाया कि पार्टी के बड़े नेता सरकार में अपने पदों से इस्तीफा दे दें और अपनी ऊर्जा कांग्रेस में नई जान फूंकने के लिए लगाएं। उनकी इस योजना के तहत उन्होंने खुद भी इस्तीफा दिया और लाल बहादुर शास्त्री, जगजीवन राम, मोरारजी देसाई तथा एसके पाटिल जैसे नेताओं ने भी सरकारी पद त्याग दिए। यही योजना कामराज प्लान के नाम से विख्यात हुई। कहा जाता है कि कामराज प्लान की बदौलत वह केंद्र की राजनीति में इतने मजबूत हो गए कि नेहरू के निधन के बाद शास्त्री और इंदिरा गांधी को प्रधानमंत्री बनवाने में उनकी भूमिका किंगमेकर की रही। वह तीन बार कांग्रेस अध्यक्ष भी रहे।

विस्तार
-------

उस योजना के अंतर्गत करीब आधे दर्जन केंद्रीय मंत्री और करीब इतने ही मुख्यमंत्रियों ने इस्तीफा दिया था। उस योजना का उद्देश्य था, बतौर पार्टी कांग्रेस को मजबूत करना। पर वास्तव में उसने नेहरू को अपनी नई टीम बनाने के लिए स्वतंत्र कर दिया था, जिसकी छवि 1962 के चीनी युद्ध के कारण धूमिल हुई थी।
दक्षिण भारत की राजनीति में कामराज एक ऐसे नेता भी रहे जिन्हें शिक्षा जैसे क्षेत्र में उनके महत्वपूर्ण योगदान के लिए जाना जाता है। आजादी मिलने के बाद 13 अप्रैल 1954 को कामराज ने अनिच्छा में तमिलनाडु का मुख्यमंत्री पद स्वीकार किया लेकिन प्रदेश को एक ऐसा नेता मिल गया जो उनके लिए कई क्रांतिकारी कदम उठाने वाला था। कामराज लगातार तीन बार तमिलनाडु के मुख्यमंत्री रहे। उन्होंने प्रदेश की साक्षरता दर, जो कभी सात फीसद हुआ करती थी, को बढ़ाकर 37 फीसद तक पहुंचा दिया।

सन्दर्भ
-------

1. ↑  "कामराज योजना विस्तार". जी न्यूज. मूल से 10 अक्तूबर 2017 को पुरालेखित. अभिगमन तिथि 20 जून 2017.
**कायाकल्प** आयुर्वेद में वर्णित एक प्रकार की चिकित्सा विधि है जिससे नवजीवन प्राप्त होता है।

परिचय
-----

कायाकल्प प्राचीन काल में आयुर्वेद में कायाकल्प चिकित्सा का महत्वपूर्ण स्थान था। जो व्याधि विविध चिकित्साविधियों से दूर नहीं हो पाती वह कायाकल्प चिकित्सा से समूल नष्ट हो जा सकती है, ऐसा कुछ चिकित्सकों का विश्वास था।

आयुर्वेद दर्शन के अनुसार मानव शरीर जिन तत्वों से बना है उनकी शरीर में न्यूनता अथवा अधिकता से ग्रंथियों और कोशिकाएँ विकृत हो जाती हैं जिससे रोगो की उत्पत्ति होती है। अत: तत्वों की न्यूनता में शरीर में यदि उन तत्वों को अथवा समान गुणधर्मवाले पदार्थों का प्रविष्ट या सेवन कराया जाए अथवा तत्वों की अधिकता में किसी उपाय से उन्हें शरीर से बाहर निकाल दिया जाए तो तत्वों का संतुलन फिर से स्थापित किया जा सकता है और उससे स्वास्थ्य, स्मृति, सौंदर्य आदि फिर से लौटाए जा सकते हैं और आकृति में अभिनवता लाई जा सकती है।

कायाकल्प के दो भेद कहे गए हैं। एक तो वातातपिक और दूसरे को कुटीरप्रावेशिक कहते हैं। पहले प्रकार का संपादन हर स्थान में किया जा सकता है, पर दूसरे प्रकार के लिए एक विशेष प्रकार की निश्चित माप की कुटी बनाई जाती है जिसमें मनुष्य को कुछ निश्चित काल तक निवास करना पड़ता है। इन चिकित्साओं में आहार का नियंत्रण और उपयुक्त वानस्पतिक औषधियों, पारद की पर्पटियो, दूध, मट्ठा (छाछ) आदि विभिन्न प्रकार के रसायनों का सेवन कराया जाता है।
**पंचगनी** (Panchgani) भारत के महाराष्ट्र राज्य के सतारा ज़िले में स्थित एक नगर है। यह पश्चिमी घाट में स्थित एक हिल स्टेशन है, जहाँ कई पर्यटक आकर्षण हैं। यह महाबलेश्वर से 20 किमी, पुणे से 108 किमी और मुम्बई से 250 किमी दूर है। पंचगनी कई प्रमुख आवासीय शिक्षण संस्थानों के लिए भी प्रसिद्ध है।

इतिहास
------

पंचगनी की खोज ब्रिटिश लोगों के द्वारा की गयी थी यह ब्रिटिश लोगों के लिए गर्मियों से बचने के एक जगह के रूप में प्रसिद्ध था। १८६० के दशक में जॉन चेस्सों नामक एक अंग्रेज अधीक्षक नियुक्त हुआ था। उसने पश्चिमी दुनिया के बहुत सारे पौधों की प्रजातियों को पंचगनी में लगाया जिसमे सिल्वर ओक एवं पोइंसेत्टिया प्रमुख हैं। जो अब पूरी तरह से पंचगनी के ही समझे जाते हैं। महाबलेश्वर ब्रिटिश लोगों के लिए गर्मी की पसंदीदा जगह थी लेकिन मानसून के दौरान यह निर्जन एवं रहने के लायक नहीं रह जाता था। पंचगनी का मौसम सालों भर खुशनुमा होता था इसलिए इसको अंग्रेजों द्वारा इससे आराम गृह के तौर पर विकसित किया। जॉन चेस्सन को एक उपयुक्त जगह खोजने के लिए प्रतिनियुक्त किया गया था। उन्होंने रुस्तमजी दुबाश की सहायता से इस क्षेत्र में पहाड़ियों का सर्वेक्षण किया, और अंत में पांच गांवों के आसपास के क्षेत्र को चुना एवं पंचगनी। इसके अधीक्षक के तौर पर चेस्सन को नियुक्त किया गया। 

पंचगनी के बुनियादी ढाँचे को विकसित करने के लिए चेस्सन ने विभिन पेशेवरों को यहाँ बसाने के लिए जिसमे दरजी, धोबी , कसाई, सब्जी विक्रेताओं, बिल्डिंग ठेकेदार इत्यादि प्रमुख थे। उनको बाज़ार के नीचे वाले क्षेत्र को आवंटित किया गया एवं यह ग्राम स्थान के नाम से जाना जाता था। चेस्सन को सेंट पीटर चर्च के कब्रिस्तान में दफन किया गया है।

भूगोल और जलवायु
---------------

पंचगनी सहयाद्री पर्वत शृंखला के पाँच पहाड़ियों के मध्य में बसे है, इसके अलावा इसके चारों ओर पांच गांव भी बसे हैं जो निमंलिखित हैं दंदेघर, खिंगर, गोद्वाली, अमरल एवं तैघाट हैं। कृष्णा नदी यहाँ पास से ही बहती है एवं इसपर एक बांध भी बनाया गया है।

आवागमन
------

पंचगनी कास पठार से लगभग एक घंटे की ड्राइव पर है। यह पुणे से दो घंटे की दूरी पर एवं गोवा से आनेवाले यात्रियों के लिए पंचगनी एक रुकने की जगह है। यहाँ रहने के लिए कई सुविधाएं हैं जिसमे होटल, घर और शिविर इत्यादि शामिल हैं।

सीमाएं: - प्रमुख शहरों से पंचगनी की दूरी इस प्रकार हैं: मुंबई से - 285 किमी - - पुणे से 100 किमी महाबलेश्वर से - 18 किमी, सतारा से - 45 किमी और वाई से - 10 किमी की दूरी पर हैं

जलवायु
------

पंचगनी का तापमान सर्दियों के दौरान 12C के आसपास होता है, और कभी कभी गर्मियों के दौरान 34C पहुंचता है; हालांकि नमी का स्तर बहुत ही निम्न होता है।

जनसांख्यिकी
-----------

भारत की 2011 की जनगणना के अनुसार, पंचगनी की आबादी 14,894 की थी जिसमे पुरुषों की आबादी 8,335, और महिलाओं के 6,559 हैं। पंचगनी की साक्षरता 92.49% हैं, (जो 82.34% के राज्य के औसत से अधिक है)। पुरुष और महिला साक्षरता 95.49% और 88.70% क्रमशः है।

इन्हें भी देखें
---------------

* महाबलेश्वर
* सतारा ज़िला

सन्दर्भ
-------

1. ↑  "RBS Visitors Guide India: Maharashtra Travel Guide Archived 2019-07-03 at the Wayback Machine," Ashutosh Goyal, Data and Expo India Pvt. Ltd. 2015, ISBN 9789380844831
2. ↑  "Mystical, Magical Maharashtra Archived 2019-06-30 at the Wayback Machine," Milind Gunaji, Popular Prakashan, 2010, ISBN 9788179914458
**पंजाबी किस्से** पंजाबी भाषा की मौखिक कहानी की परंपरा है जो स्थानीय लोगों, अरब प्रायद्वीप के प्रवासियों और समकालीन ईरान के प्रवासियों के मिश्रण के साथ दक्षिण एशिया में आई है।

हालांकि क़िस्से मुसलमानों के बीच प्रेम, वीरता, सम्मान और नैतिक अखंडता की लोकप्रिय कहानियों को प्रसारित करने की एक इस्लामी और / या फारसी विरासत को प्रतिबिंबित करते हैं। लेकिन जब वह भारत पहुँचें तो उन्होंने पूर्व-इस्लामिक पंजाबी संस्कृति के मौजूदा तत्वों और लोकगीतों को अपने अंदर सम्मलित कर लिया।

व्युत्पत्ति
-----------

क़िस्सा एक अरबी शब्द है जिसका अर्थ है 'महाकाव्य कथा' या 'लोक कथा'। इसने दक्षिण एशिया की लगभग सभी भाषाओं को प्रभावित किया है और यह पंजाबी, बंगाली, गुजराती, उर्दू और हिंदी जैसी भारतीय भाषाओं में सामान रूप से प्रयोग होता है। यदि इसका अनौपचारिक रूप से उपयोग किया जाता है, तो शब्द का अर्थ 'दिलचस्प कहानी' या 'कल्पित कहानी' है।

पंजाबी संस्कृति में
-------------------

पंजाबी भाषा क़िस्से के अपने समृद्ध साहित्य के लिए प्रसिद्ध है, जिनमें से अधिकांश प्रेम, जुनून, विश्वासघात, बलिदान, सामाजिक मूल्यों और मौजूदा प्रणाली के खिलाफ एक आम आदमी के विद्रोह के बारे में हैं। पंजाबी परंपरा में, दोस्ती, वफादारी, प्यार और 'क़ौल' (मौखिक समझौता या वादे) को अत्यधिक महत्व दिया जाता है और इन महत्वपूर्ण तत्वों पर क़िस्सो में अधिकांश कहानियाँ हैं।

किस्से को पंजाबी में लोक संगीत को प्रसिद्ध करने का जिम्मेदार ठहराया जाता है। इन परंपराओं का मौखिक या लिखित रूपों में पीढ़ियों से चलन है और अक्सर इन्हें बच्चों के सोते वक्त कहानियों के रूप में बताया जाता था या लोक गीतों के रूप में संगीतमय प्रदर्शन किया जाता था। वारिस शाह का (1722–1798) ‘हीर राँझा’ का क़िस्सा सबसे प्रसिद्ध क़िस्सों में से एक है।

सन्दर्भ
-------
**नेबुआ नौरंगिया** भारतीय राज्य उत्तर प्रदेश के कुशीनगर जिले में एक विकासखंड (ब्लॉक) है। वर्ष 2011 की जनगणना के आँकड़ों के अनुसार इस पूरे ब्लॉक का क्षेत्रफल 214.58 वर्ग किलोमीटर और कुल जनसंख्या 2,23,759 थी। यह विकासखंड पडरौना तहसील में आता है और एक ही नाम के रूप में जाना जाता है जबकि नेबुआ राज गंज और नौरंगिया दोनों राजस्व विभाग और जनगणना आँकड़ों के अनुसार अलग अलग गाँव हैं जिनकी जनसँख्या क्रमशः 4,766 और 5,983 है।

भौगोलिक रूप से यह ब्लॉक, कुशीनगर जिले के उत्तरी-पश्चिमी भाग में पड़ता है और इसके उत्तर में खड्डा ब्लॉक, पूर्व में बिशुनपुरा ब्लॉक, दक्षिण में रामकोला ब्लॉक अवस्थित हैं जबकि पश्चिम में इस ब्लॉक की सीमा महाराजगंज जिले के साथ बनती है।

जिले के मुख्यालय रवीन्द्रनगर धूस (पडरौना) से यह विकासखंड उत्तर-पश्चिम दिशा में है और खड्डा जाने वाली सड़क द्वारा शहर से जुड़ा हुआ है। यह एक मैदानी तराई इलाका है जहाँ नमी पर्याप्त पायी जाती है और ब्लॉक का सामान्य ढाल उत्तर-पश्चिम से दक्षिण-पूर्व की ओर है और झरही नामक एक छोटी नदी इसके लगभग मध्य से होकर गुजरती है।

सन्दर्भ
-------

1. ↑  District Census Handbook: Kushinagar Archived 2016-10-08 at the Wayback Machine, p. 26, Census.
2. ↑  "Nebua Rai Ganj Village Population - Padrauna - Kushinagar, Uttar Pradesh". मूल से 3 नवंबर 2018 को पुरालेखित. अभिगमन तिथि 3 नवंबर 2018.
3. ↑  "Naurangia Village Population - Padrauna - Kushinagar, Uttar Pradesh". मूल से 3 नवंबर 2018 को पुरालेखित. अभिगमन तिथि 3 नवंबर 2018.
**कास्टबॉक्स** ( चीनी भाषा: 鑄造箱 ) हांगकांग स्थित एक पॉडकास्ट कंपनी है। कंपनी अपने खुद के पॉडकास्ट को होस्ट और प्रोड्यूस करती है।

संस्थापना
---------

कास्टबॉक्स की स्थापना 2016 में कंपनी के सीईओ, रेनी वांग,ने बीजिंग, चीन में की।   सैन फ्रांसिस्को और हांगकांग में भी कास्टबॉक्स के कार्यालय हैं।

ऐप
--

कास्टबॉक्स एक ऐसा ऐप है जो निःशुल्क पॉडकास्ट वितरित करता है। 2019 तक, इस ऐप में लगभग एक मिलियन (अथवा दस लाख) पॉडकास्ट उपलब्ध थे, जिसमें लगभग पचास मिलियन पॉडकास्ट एपिसोड शामिल थे। इसका एक प्रीमियम प्लेटफॉर्म भी है। जून 2019 में, कास्टबॉक्स को वेज़ के साथ एकीकृत किया गया, जिससे वेज़ को पॉडकास्ट प्लेबैक नियंत्रण ― जैसे कि एपिसोड को रोकने, छोड़ने अथवा फिर से प्रारंभ करने ― की अनुमति मिली।

पॉडकास्ट
--------

अन्य वितरकों के पॉडकास्ट की लाइब्रेरी के अतिरिक्त, कास्टबॉक्स अपने स्वयं के पॉडकास्ट भी निर्मित करता है। 2018 में, कास्टबॉक्स ने हर्ड वेल के साथ पॉडकास्ट सीरीज़ *हर्ड वेल नाउ* में भागीदारी की, जो उन संगीत कलाकारों पर प्रकाश डालती है जो अपने पेशे के प्रारम्भिक चरण पे हैं। 2018 तक कास्टबॉक्स ने 25 अलग-अलग प्राकृत/असली पॉडकास्ट निर्माण किए,   उनमें से *दिस साउंड्स सीरियस* को 2019 में रिलीज़ किया गया

अनुदान
------

2017 में, कंपनी ने $16 मिलियन,  और 2018 में अतिरिक्त $13.5 मिलियन जुटाए।

संदर्भ
------

1. 1 2  Robinson, Melia. "An ex-Googler sold her home to fund her startup — and she just got $13 million to build the 'Netflix of podcasting'". *Business Insider*.
2. ↑  "Helping indie podcasters get paid". *Fast Company*. September 28, 2018.
3. ↑  "After raising $16M in funding, CastBox plans to fix podcast discovery". 12 October 2017.[*मृत कड़ियाँ*]
4. ↑  "10 best podcast apps for Android! (Updated 2019)". *Android Authority*. April 5, 2019.
5. 1 2  Porch, Scott (June 27, 2018). "Is the "Netflix of podcasts" moment finally here?". *Fast Company*.
6. ↑  "Castbox is Latest Audio App With Waze Support". *The Mac Observer*. June 19, 2019.
7. ↑  "CastBox reveals $16 million in funding as global surge in podcast investment continues". October 12, 2017.
8. ↑  "Castbox turns to blockchain to help podcasters get paid". 7 July 2018.[*मृत कड़ियाँ*]
9. ↑  "This Week in Podcasts: Nicole and Sasheer Are Best Friends". मूल से 2019-06-20 को पुरालेखित. अभिगमन तिथि 2019-08-16.
10. ↑  "Podcasting App Transcribes Shows for Better Search". *The New York Observer*. October 12, 2017.
साँचा:Podcast distribution platforms
**नेया सलमिस फमगुस्टा फुटबॉल क्लब** (यूनानी : *Νέα Σαλαμίνα Αμμοχώστου*) एक पेशेवर फुटबॉल क्लब हैं जो फमगुस्टा, साइप्रस में आधारित हैं। क्लब अस्थायी रूप से लरनाका में स्थित है। नेया सलमिस की सबसे उल्लेखनीय उपलब्धियाँ उसकी साइप्रट कप और 1990 में साइप्रस एफए शील्ड (सुपर कप) की जीत हैं। साइप्रट प्रथम श्रेणी में इसकी उच्चतम रैंकिंग तीसरा स्थान है। यह क्लब 50 से अधिक साइप्रट प्रथम श्रेणी सत्रों में खेला है, इस श्रेणी में इस क्लब की सातवीं रैंकिंग।

क्लब ने 1990 में यूरोपीय प्रतियोगिता में पहली बार भाग लिया था यूईएफए कप विनर्स कप में और 1995, 1997 और 2000 को यूईएफए इंटरटोटो कप में। टीम नेया सलमिस फमगुस्टा खेल क्लब का हिस्सा है, जो 1948 में स्थापित किया गया था; इस जनक क्लब का एक पुरूषों का वॉलीबॉल क्लब भी हैं।

चित्र दीर्घा
------------

| नेया सलमिस फुटबॉल क्लब के प्रशंसक |
| --- |
|  |

सन्दर्भ
-------

1. 1 2  "ΝΕΑ ΣΑΛΑΜΙΝΑ ΑΜΜΟΧΩΣΤΟΥ". *Αθλητισμός* (यूनानी में). फमगुस्टा नगर पालिका. मूल से 19 सितंबर 2016 को पुरालेखित. अभिगमन तिथि 14 अगस्त 2014.
2. ↑   Stilianou & Georgiou 1988, पृष्ठ 17

बाहरी कड़ियाँ
-------------

|  |  |
| --- | --- |
|  | **नेया सलमिस फमगुस्टा फुटबॉल क्लब** से संबंधित मीडिया विकिमीडिया कॉमंस पर उपलब्ध है।  |

* आधिकारिक वेबसाइट
अमेरिका में स्थिति
**नेब्रास्का** (अंग्रेज़ी: Nebraska) संयुक्त राज्य का राज्य है जो ग्रेट प्लेन्स और मध्य-पश्चिमी क्षेत्र में स्थित है। राज्य के उत्तर में साउथ डेकोटा, पूर्व में आयोवा और मिसोरी नदी के किनारे पर दक्षिण-पूर्व में मिसौरी है। साथ ही इसकी सीमा दक्षिण में केन्सास, दक्षिण पश्चिम में कॉलोराडो और पश्चिम में वायोमिंग से भी लगती है। 

1762 में सप्तवर्षीय युद्ध के दौरान फ्रांस ने लुइसियाना क्षेत्र (जिसमें नेब्रास्का भी आता था) स्पेन को सौंप दिया। इस क्षेत्र से फ्रांस की वापसी के बाद मिसिसिपी नदी पर ब्रिटेन और स्पेन प्रभुत्व के लिए प्रतिस्पर्धा करने लगे। अपनी स्वतंत्रता के बाद संयुक्त राज्य अमेरिका ने लुइसियाना खरीद के अनुसार इस इलाके पर दावा करना शुरू कर दिया। 1854 में अमेरिका ने एक अधिनियम के तहत इस इलाके पर अपना अधिकार कर लिया। फिर संघीय सरकार द्वारा दी जा रही नि: शुल्क भूमि पर दावा करने के लिए कई हजारों आबादकार नेब्रास्का में पहुँचें। बसने की इस पहली लहर ने क्षेत्र को राज्य बनने के आवेदन करने के लिए पर्याप्त आबादी दी। 1867 में यह 37वें राज्य बन गया। 

2016 के अनुमान के मुताबिक इसकी आबादी 19,07,116 है। जिससे इसका सभी राज्यों में 37वां स्थान हुआ। क्षेत्र के हिसाब से ये 16वां सबसे बड़ा राज्य है। अंग्रेज़ी सरकारी भाषा है।

सन्दर्भ
-------



| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
**पंजाबी तंदूर** (गुरुमुखी: ਤੰਦੂਰ; शाहमुखी) एक मिट्टी का ओवन है जो पारंपरिक रूप से पंजाबी व्यंजन पकाने के लिए प्रयोग किया जाता है।

यह पंजाब क्षेत्र में घरों के आंगनों में तंदूरी रोटी और नान बनाने के लिए पारंपरिक साधन है।

डिजाईन
------

पंजाबी तंदूर पारंपरिक रूप से मिटटी से बनाया जाता है जो एक बेल शेप्ड ओवन है और उसे धरती में लकड़ियों और चारकोल के साथ जलाया जाता है करीबन तापमान ४८० डिग्री पर। पंजाबी तंदूर को ज़मीन की सतह पर भी रखा जा सकता है। इसी तरह की कलाकृतियों की सिंधु घाटी साइटों में खोज की गई है, हालांकि पंजाबी तंदूर का उपयोग के अविभाजित पंजाब में पंजाबी खाना पकाने के साथ जुड़ा हुआ है।

उपयोग
-----

पंजाबियों को पारंपरिक रूप से मांस व्यंजन और ब्रेड पकाने के लिए एक क्षेत्रीय स्तर पर पंजाबी तंदूर का इस्तेमाल किया है। पंजाबी तंदूर के उपयोग पंजाबी संस्कृति है कि यह पंजाबी लोक गीत का एक हिस्सा है इतने में आरोपित है।

पंजाबी तंदूर के उपयोग, भारत के अन्य क्षेत्रों में लोकप्रिय हो गया है १९४७ के बाद। पश्चिमी पंजाब छोड़ने पंजाबियों दिल्ली जैसे क्षेत्रों में बसाया और उनके साथ उनके पंजाबी तंदूर लाया।

पंजाबी तंदूर से बठी ओवन प्रतिष्ठित
----------------------------------

पंजाबी तंदूर पंजाबी बठी एक ओवन, जो ईंटों या कीचड़ और मिट्टी से बनाया जा सकता है और एक तरफ एक खोलने से निकाल दिया जाता है से प्रतिष्ठित किया जा रहा है। पंजाबी बठी एक धातु कवर के साथ शीर्ष पर बंद कर दिया और एक सिलेंडर के माध्यम से धुआं उत्सर्जित होता जाता है।

बठी भी पूरी तरह से मिट्टी जहां वे बठी कहा जाता है (जैसे बठी बड़े पैमाने पर राजस्थान में इस्तेमाल के रूप में) के साथ शीर्ष पर बंद किया जा सकता है। या थोक खाना पकाने के लिए खुला हो।

इन्हें भी देखें
---------------

१)तंदूर
२)तंदुरी चिकन
३)पंजाबी व्यंजन
४)पंजाबी भट्टी

सन्दर्भ
-------

1. ↑  "संग्रहीत प्रति". मूल से 14 सितंबर 2016 को पुरालेखित. अभिगमन तिथि 21 जुलाई 2016.
2. ↑  "संग्रहीत प्रति". मूल से 14 सितंबर 2016 को पुरालेखित. अभिगमन तिथि 21 जुलाई 2016.
सूक्ष्मदर्शी द्वारा लिया गया एक निमैटोसिस्ट का चित्र। यह निमैटोसिस्ट चलाया जा चुका है और इसका कुछ अंश विष ही लाल रंग में इसके अंदर दिख रहा है
**दंशकोरक** दंशधारी नामक संघ के प्राणीयों - जिनमें समुद्री मूँगा, हाइड्रा, जेली मछली शामिल हैं - में पाई जाने वाली एक विस्फोटक कोशिका होती है। कोशिकाओं में एक विष से भरा हुआ निमैटोसिस्ट या निडोसिस्ट नामक कोशिकांग होता है जिसे यह प्राणी परभक्षियों से बचने के लिये या फिर अपने ग्रास को मारने हेतु कोशिका में विस्फोट करके बाहर की ओर चला देते हैं। जब एक साथ कई दंशकोरकों द्वारा चलाए गये निमैटोसिस्टों का प्रहार किसी अन्य प्राणी पर होता है तो उसे चोट लगती है या वह मूर्छित हो जाता है या, अगर वह छोटा है, तो मर जाता है। यही कारण है कि जेली मछली के स्पर्शक लगने पर मानव व अन्य प्राणियों को काटे जाने का अनुभव होता है और जिस शरीर के भाग का उनके साथ स्पर्श होता है उसे क्षति पहुँचती है।

इन्हें भी देखें
---------------

* निडारिया

सन्दर्भ
-------

1. ↑  Holstein T. Tardent P. (1984). "An ultrahigh-speed analysis of exocytosis: nematocyst discharge". Science 223 (4638): 830–833. doi:10.1126/science.6695186. PMID 6695186
2. ↑  Brinkman D, Burnell J (November 2007). "Identification, cloning and sequencing of two major venom proteins from the box jellyfish, Chironex fleckeri". Toxicon 50 (6): 850–60. doi:10.1016/j.toxicon.2007.06.016. PMID 17688901.
| **कासाइ-पूर्वी प्रान्तKasaï-Oriental Province** |
| --- |
| मानचित्र जिसमें कासाइ-पूर्वी प्रान्तKasaï-Oriental Province हाइलाइटेड है |
| सूचना |
| **राजधानी** : | म्बुजी-मायी |
| **क्षेत्रफल** : | १,७३,११० किमी² |
| **जनसंख्या**(२०१०): • घनत्व : | ६५,५६,९१७ ३८/किमी² |
| **उपविभागों के नाम:** | क्षेत्र |
| **उपविभागों की संख्या:** | ५ |
| **मुख्य भाषा(एँ):** | त्शीलूबा, फ़्रान्सीसी |

**कासाइ-पूर्वी प्रान्त** (फ़्रान्सीसी: Kasaï-Oriental, अंग्रेज़ी: East Kasai) अफ़्रीका के कांगो लोकतान्त्रिक गणराज्य के मध्य हिस्से में स्थित एक प्रान्त है। इस प्रान्त का नाम इसमें से गुज़रने वाली कासाइ नदी पर पड़ा है।

विवरण
-----

कासाइ-पूर्वी प्रान्त में लूबा जनजाति के लोगों की बहुतायत है। १९६० में जब कांगो बेलजियम से स्वतंत्र हुआ तो देश के समुदायों के बीच होने वाली खींचातानी ने उस समय के 'दक्षिण कासाइ' नामक प्रान्त में अलगाववाद की भावना को जन्म दिया। इसमें ऐसी बेलजियाई कम्पनियों ने भी उकसाने का काम किया जो यहाँ की खनिज की खानों पर अपना अधिकार बनाए रखना चाहतीं थीं। दक्षिण कासाइ ने स्वतंत्रता घोषित करी तो कांगो की केन्द्रीय सरकार ने इसपर क़ब्ज़ा करने के लिये विद्रोह को कुचलना शुरु कर दिया। सितम्बर १९६१ में उन्होने प्रान्त पर नियंत्रण पा लिया लेकिन झड़पें १९६२ तक चलती रहीं। इसमें हज़ारों लोगों की मृत्यु हो गई।

प्रान्तीय राजधानी म्बुजी-मायी के आसपास हीरे की कई खानें हैं और वज़न के हिसाब से दुनिया का १०% हीरा यहीं उत्पादित होता है।

कुछ नज़ारे
----------

* प्रान्तीय राजधानी म्बुजी-मायी का हवाई अड्डाप्रान्तीय राजधानी म्बुजी-मायी का हवाई अड्डा

सन्दर्भ
-------

1. ↑  Brett Kebble: The Inside Story Archived 2017-04-23 at the Wayback Machine, Barry Sergeant, pp. 239, Zebra, 2006, ISBN 9781770073067, *... Today, Congo, République Démocratique du Congo, the Congo, until recently Zaire, but always the Congo, a country roughly the size of Western Europe, has, of course, its capital, Kinshasa. There are ten provinces ...*

| * दे
* वा
* सं
कांगो लोकतान्त्रिक गणराज्य के प्रान्त  |
| --- |
| बान्दुन्दु  •  बा-कोंगो  •  एकातेअर  •  कासाइ-पश्चिमी  •  कासाइ-पूर्वी  •  कातांगा  •  किन्शासा (शहर-प्रान्त)  •  मानिएमा  •  उत्तर कीवू  •  पूर्वी  •  दक्षिण कीवू |
**कासा बातिओ** बार्सिलोना, स्पेन के केंद्र में सथित एक मशहूर इमारत है जो आंतोनी गौदी द्वारा डिज़ाइन की गई है। आंतोनी गौदी ने 1904 में इस इमारत को नए अंदाज़ में डिज़ाइन किया। इस कारज में उसके सहायक दोमेनेक सुग्रनिएस ई ग्रास, खोसेप कानालेता और खोआन रूबिओ थे। इसको आम लोग *हड्डियों का घर* भी कहते हैं।

आंतोनी गौदी के और कार्जों की तरह इसको भी आधुनिकतावाद और नई कला के साथ जोड़ा जाता है। इस इमारत के आगे वाला हिस्सा में अलग अलग रंगों की टाईलों के साथ सजाया हुआ है।

इतिहास
------

### पहला निर्माण (1877)

जो इमारत अब कासा बातिओ है वह यूएस साला सांचेज़ के आदेश पर 1877 में आंतोनी गौदी द्वारा डिज़ाइन की गई थी। इमारत में एक बेसमेंट, निचे वाली मंजिल, चार और मंजिलें और पिछले हिस्से में एक गार्डन भी था।

### बातिओ परिवार

यह इमारत सं 1900 में बातिओ परिवार द्वारा खरीदी गई। घर के अनोखे डिज़ाइन के कारण कोई इसको खरीदने के लिए तयार नहीं था पर बातिओ परिवार ने इसके शहर के केंद्र में होने की वजह से इसको खरीदने का फैसला किया। यह पेसाज दे गरासिया के केंद्र में सथित है, जो 20वीं सदी के शुरुआत में एक शानदार इलाका माना जाता था। यह एक ऐसा इलाका था जहाँ बड़े परिवार अपनी तरफ ध्यान खीच सकते थे।

1904 में खोसेप बातिओ ने घर को फिर से डिज़ाइन करवाने का फैसला किया। बुनाई उद्योग में बातिओ परिवार की योगदान की वजह से पूरा शहर उनको अच्छी तरह जान्ने लग गया था।

गैलरी
-----

* Facade of Casa BatllóFacade of Casa Batlló
* Facade of Casa BatllóFacade of Casa Batlló
* Facade close-up Facade close-up
* Interior of the Noble FloorInterior of the Noble Floor
* Close-up of a chimneyClose-up of a chimney
* Unique design of the staircase and ceilingUnique design of the staircase and ceiling
* Casa Batlló fireplaceCasa Batlló fireplace
* Casa Batlló central light wellCasa Batlló central light well
* Atrium of Casa BatllóAtrium of Casa Batlló
* Ceiling close-upCeiling close-up
* Stained-glass window close-upStained-glass window close-up

सन्दर्भ
-------

1. ↑  Bassegoda i Nonell, Joan (2001). *La Casa Batlló* (स्पेनिश में). Barcelona: Publicaciones de la Real Cátedra Gaudí. पृ॰ 4. मूल से 20 अक्तूबर 2014 को पुरालेखित. अभिगमन तिथि March 8, 2012.
2. 1 2  "संग्रहीत प्रति". मूल से 16 अक्तूबर 2013 को पुरालेखित. अभिगमन तिथि 15 अक्तूबर 2014.

बाहरी स्रोत
-----------

|  |  |
| --- | --- |
|  | **कासा बातिओ** से संबंधित मीडिया विकिमीडिया कॉमंस पर उपलब्ध है।  |

Official website
* Casa Batlló
* Casa Batlló Store

Unofficial websites
* Virtual Tour (inmersive photography) to Casa Batlló
* Casa Batlló on GreatBuildings.com
* Casa Batlló pictures
* Casa Batlló description
* Casa Batllo at Gaudidesigner.com
* Casa Batllo at Tot Passejant **(Spanish)**
**पंचलोह** (शाब्दिक अर्थ = पाँच लोहा ) या **पंचधातु** एक मिश्रातु है जिसका उपयोग हिन्दू और जैन प्रतिमाओं के निर्माण में किया जाता है। परम्परागत रूप से इसे पवित्र माना जाता है। लम्बे समय तक पंचलोह मूर्तियों का निर्माण एक गुप्त रहस्य बना रहा।

पंचधातु तांबा, चांदी, पारद, टिन और जस्ता का समांगी मिश्रण होता है | किन्तु वर्तमान में शुद्ध अष्ट संस्कारित पारद की अनुपलब्धता के कारण दूसरी धातु का प्रयोग कर लिया जाता है, जोकि पूर्णतया अनुचित है।
प्राचीन काल से ही पंचधातुओं से बनी मूर्तियां का ट्रैंड चला आ रहा है | महाभारत काल में भगवान् श्री कृष्ण ने अर्जुन को एक ढाल दी थी जो की एक पंचधातु से बनी थी | मन का भय हो या आत्मविश्वाश में कमी हो पंचधातु  की अंगूठी पहनने से समस्या दूर हो सकती है |हर किसी को कामयाव बनना है हर किसी को वो मुकाम हासिल करना है जो वहां पहुंचना चाहते हैं | लोग फिर किसी न किसी एस्ट्रोलॉजर के पास जाते हैं या भगवान् की पूजा स्टार्ट करना शुरू कर देते हैं |हम जब किसी एस्ट्रोलॉजर के पास जाते हैं तो वो हम को बताते हैं की आप इस धातु में स्टोन पहनो |

लेकिन कुछ लोगों को पता नहीं होता की जेमस्टोन्स कैसे काम करता है |शायद आपको नहीं पता हो तो हम आप को बता दें की जब भी हम कोई जेमस्टोन्स पहनते हैं तो कॉस्मिक ऊर्जा होती हैं जो ब्रमाण्डीय शक्ति होती हैं वो जेमस्टोन्स के जरिये हमारे शरीर  में धीरे-धीरे बढ़ती रहती है | हर किसी को ग्रहो के हिसाब से जेमस्टोन्स पहनना चाहिए |ग्रहो के आलावा ये बात भी जानना जरूरी होता है की किस धातु में जेमस्टोन्स पहनना चाहिए | वैसे पंचधातु में जेमस्टोन्स पहनना अति शुभ माना जाता है |

**पंचधातु पहनेने  के फायदे**

१. पंचधातु पहनने से  हमारे आस-पास जितनी भी नकारात्मक ऊर्जा फैली हुई है उस सबका नाश करता है |

२ पांच धातु पहनने से जातक के मन में सकारात्मक विचार आते हैं और जातक के प्राणशक्ति को बढ़ाता है |

३. यदि लोग आपसे जलने लगे तो आपको अवश्य पंचधातु की अंगूठी पहनी चाहिए | इसको पहने से इस प्रकार का दोष दूर हो जाता है |

४. यदि जीवन में आपका कोई लक्ष्य नहीं है या अभी तक आपने कोई लक्ष्य निर्धारण नहीं किया है तो आपको निश्चित ही पंचधातु से बनी कोई चीज पहननी चाहिए |

५. पंचधातु पहनने से महालक्ष्मी की कृपा होने लगती है |

६. पंचधातु की अंगूठी अनामिका को छोड़कर किसी भी अंगूठी में धारण कर सकते हैं |

७. पंचधातु में सोना आपको चिकित्सिक गुण प्रदान करता है तो चांदी आपको ठण्ड और गर्मी सहन करने की शक्ति प्रदान करता है | लोहा मानसिक शक्ति को बढ़ाता है और सीसा स्वयं जहरीला होता है परन्तु पंचधातु में मिलकर बाकी सारे धातुओं के गुणों को बढ़ाता है |

८. जब पंचधातु से बना ताबीज पहनते हैं तो ये पांचों धातु मिलकर असाधारण तरीके से विश्वास,स्वास्थय,सौभाग्य और संवृद्धि में बढ़ोतरी कराते हैं |

पंचधातु  पहनने से पहले शुद्धीकरण जरूरी होता है आप अपने मंदिर में पंचधातु रखकर किसी अच्छे दिन का इन्तजार कर पंचधातु से बनी कोई भी चीज पहन सकते हैं|

इन्हें भी देखें
---------------

* अष्टधातु
* जेम्सरत्ना